חינוך לבריאות

חשיבות "החינוך לבריאות" באוכלוסייה

ישנן השלכות רבות לעובדה ש"חינוך לבריאות" אינו מושרש באוכלוסייה ברמה גבוהה. לדוגמה, השמנה בקרב בני הנוער. בני הנוער בעולם המערבי סובלים מעודף משקל בעקבות התחזקותם של מזנוני אוכל מהיר וזמין ברוב שעות היום ואם נוסיף לכך את התחזקות המודרניזציה והטכנולוגיה ניווכח שבני הנוער והחטיבה הצעירה נוטים יותר ויותר לבזבז את שעות הפנאי בצפייה בטלוויזיה ובמשחקי מחשב. בעבר הילדים ובני הנוער התעסקו יותר בפעילות גופנית בהפסקות בבית הספר ובמפגשים חבריים אחר הצהריים. לעומת זאת כיום פעילות מהסוג הזה קיימת מעט בבתי הספר ובעיקר בחוגים אחרי צהריים, לא תמיד ולא אצל מרבית הילדים. יתרה מזאת האטרקציה הכי קרובה לפעילות מהסוג הזה היא מרוץ מכוניות או משחק כדורגל בטאבלט. בשני העשורים האחרונים מדובר על עלייה משמעותית בעודף משקל בקרב בני הנוער והילדים (כל ילד רביעי שמן). לא מדובר רק בהשמנה, אמנם זו ההשלכה הנפוצה והמדוברת יותר, אלא גם בסדר יומם של בני האדם מהרגע בו הם מתעוררים בבוקר ועד לרגע בו הם הולכים לישון - היגיינה אישית (צחצוח שיניים, רחצת ידיים לאחר שימוש בשירותים וכו') וסביבתית (לא לזרוק פסולת על הרצפה, מיחזור וכו'), צפייה בטלוויזיה בשעות מבוקרות, פעילות גופנית מינימלית, שעות שינה קבועות ורצופות ותנאי שינה טובים, אלו הם חלק מהתנאים הדרושים להשרשת "החינוך לבריאות" בקרב בני האדם.

דרכי הפעולה לקידום ה"חינוך לבריאות"

ישנן פעילויות רבות העוסקות בקידום ה"חינוך לבריאות" החלים על הקהילה - מערכת החינוך, הרשויות המקומיות, התעשייה, הארגונים העסקיים, אמצעי התקשורת והממשלה. לדוגמה, בבתי ספר תיכוניים בישראל קיים פרויקט בו התלמידים לומדים את הקשר בין ההתנהגות היום יומית לבין שמירה על אורח חיים בריא ושמירה על הגוף. המטרה בפרויקט היא ליצור מסגרת תומכת לתלמיד התיכון שתלווה אותו גם מחוץ לבית הספר, הפרויקט ידון בסוגיות בריאותיות הנפוצות בארץ ובעולם לדוגמה - הפרעות אכילה, יציבה נכונה, תזונה נבונה, קרינת השמש, תאונות דרכים ועוד. מפעילי הפרויקט הם עיריית חיפה והתאחדות הספורט אך משתתפים גופים נוספים המפעילים פעילויות הקשורות לנושאים הנלמדים כגון הפרעות אכילה - ארגון האנורקסיה והבולימיה, תאונות דרכים - משטרת ישראל (ביספורט). מערכת החינוך פיתחה מערך לימוד בנושא הבריאות שמטרתו הטמעת תחום הבריאות בבתי הספר, הקורס נקרא "לי בריאות". הפרויקט משלב את כלל המקצועות בהעברת המסר של "חינוך לבריאות" בקרב האוכלוסייה הצעירה יותר תוך שימוש בכלל העקרונות של ה"חינוך לבריאות" הכוללים תזונה אישית, היגיינה אישית וסביבתית, שמירה גופנית, מניעת התנהגות מסכנת, שמירה סביבתית. 
התלמידים לומדים את הנושאים בשיעורי המערכת לדוגמה - בשיעור מדעים למדו על גוף האדם ומערכת השריר שלד, בשיעור תנ"ך למדו על תפקידי המזון בסיפורים המקראיים, בשיעור חינוך גופני למדו איך לכלול את כל המידע וליצור ממנו את התפוקה האישית לכל תלמיד ותלמיד, בשיעור לשון למדו לגשת למאמרים העוסקים בבריאות ובנפש בריאה, יכירו מונחים באנגלית שחדרו לשפה העברית הקשורים לנושא חינוך גופני ותזונה. הפרויקטים המיושמים בבתי הספר כוללים השתתפות של מומחים המלווים את התלמידים לאורך כל הדרך ונותנים הכוונה וידע מוסף. אם נחזור לגל ההשמנה בשני העשורים האחרונים הוא התחיל בגיל צעיר יותר ולכן מערכת החינוך נדרשה לפתח פרויקטים שמטרתם למזער את התופעה כבר מהגן. בעקבות כך בגני הילדים החלו לקיים פעילות בתזונה נכונה והתנהלות תקינה שכללה בתוכה השתתפות מלאה של הילדים בשיח חברתי על תזונה וכושר, אורח חיים בריא מלבד הלמידה התאורטית הגננת ערכה פעילויות גופניות על בסיס יום יומי. לאחר פרק זמן של שנה התגלה שהפעילות שהגננות ביצעו סייעו לילדים באורח החיים ואחוז הילדים הסובלים מעודף שומן פחת (מדובר על ירידה של 38%-40%).
בנוסף ההורים מודעים לכל התהליך שהילדים עוברים ושותפים לו במטרה לתמוך ולהמשיך את החוויה גם בבית - דוגמה אישית מההורים, מיעוט בפיתויים אסורים והגברת פיתויים בריאים אבל לא למנוע מהילד בכלל את הממתקים אצל החברים, שינויים לא נערכים ביום יומיים אלא הדרגתיים (מרכז הוליסטי מעט צרי). הילדים מקבלים כלים אשר יעזרו להם להתמודד לבד בהמשך החוויה ללא ליווי צמוד מתמשך. מלב הפרויקטים בבתי הספר והגנים, ישנם חוגי העשרה אחרי צהריים לכלל האוכלוסייה. זה צריך להתחיל מהבית מגיל קטן לחנך את הילדים ולהשריש בהם את הסלוגן "נפש בריאה בגוף בריא". במקרה ויש קבוצת תלמידים שלא מצליחה להיעזר בפרויקט הבית ספרי או בתי ספר שלא מתקיים בהם הפרויקט וידוע שהקבוצה הזו בסיכון יש למי להפנות את התלמידים ואף רצוי לעשות זאת (אתר לאומית). 
כמו כן, החל משנת 2009 אושרה תוכנית לימודים נוספת (תל"ן) לשיעורי תזונה מעשיים בשם "אוכלים בריא", המועברת בעשרות מוסדות חינוכיים ברחבי ישראל, גנים, בתי ספר יסודיים וחטיבות הביניים. מלבד תופעת ההשמנה שמקבלת התייחסות עליונה ישנן תופעות נוספות המקבלות ביטוי ומקודמות באוכלוסייה- קורסי עזרה ראשונה לכלל האוכלוסייה, סדנאות לחולי סכרת, סדנאות לנשים בגיל המעבר, סדנאות למשפחות מרותקי בית לתמיכה והעשרה, פרסומי רופאי עור על המניעות מקרינת השמש (אתר לאומית). חינוך לבריאות לא חל רק על הגוף שלנו ישירות אלא גם על הסביבה בה אנו חיים- העלאת המודעות של המחזור ומה חשיבותו, חיסכון במים, הימנעות ממשחיתנות לטובת שמירת הסביבה בה אנו חיים תקינה.